ДЛС „Росица” извърши пролетно зарибяване с балканска пъстърва
20 000 малки балкански пъстърви бяха пуснати в планинските реки на територията на Държавно ловно стопанство „Росица” - Лъгът на 30 май. Размерът на пъстървата е 1,2 – 1,6 грама, тъй като по-малките рибки се адаптират много по-лесно и способността им да оцелеят в естествена среда е най-голяма.
Балканската пъстърва е местен вид, чието оцеляване без подпомагане на популацията й чрез разселване е застрашено.

